CELEX: 62015TA0433
Language: lt
Date: 2019-06-05 00:00:00
Title: Byla T-433/15: 2019 m. birželio 5 d. Bendrojo Teismo sprendimas byloje Bank Saderat/Taryba (Deliktinė atsakomybė — Bendra užsienio ir saugumo politika — Iranui taikomos ribojamosios priemonės — Lėšų įšaldymas — Apribojimas atvykti į valstybių narių teritoriją — Žalos, kurią ieškovas tariamai patyrė dėl to, kad buvo įtrauktas į asmenų ir subjektų, kuriems taikomos atitinkamos ribojamosios priemonės, sąrašą ir jame paliktas, atlyginimas — Pakankamai akivaizdus teisės normos, suteikiančios teisių privatiems asmenims, pažeidimas)

29.7.2019   
            
            
               LT
            
            
               Europos Sąjungos oficialusis leidinys
            
            
               C 255/30
            
         
      2019 m. birželio 5 d. Bendrojo Teismo sprendimas byloje Bank Saderat/Taryba
      (Byla T-433/15) (1)
      
      (Deliktinė atsakomybė - Bendra užsienio ir saugumo politika - Iranui taikomos ribojamosios priemonės - Lėšų įšaldymas - Apribojimas atvykti į valstybių narių teritoriją - Žalos, kurią ieškovas tariamai patyrė dėl to, kad buvo įtrauktas į asmenų ir subjektų, kuriems taikomos atitinkamos ribojamosios priemonės, sąrašą ir jame paliktas, atlyginimas - Pakankamai akivaizdus teisės normos, suteikiančios teisių privatiems asmenims, pažeidimas)
      (2019/C 255/38)
      Proceso kalba: anglų
      
         Šalys
      
      
         Ieškovas: Bank Saderat plc (Londonas, Jungtinė Karalystė), atstovaujamas solisitorių S. Jeffrey, S. Ashley, A. Irvine, QC M. Demetriou ir baristerio R. Blakeley
      
         Atsakovė: Europos Sąjungos Taryba, iš pradžių atstovaujama M. Bishop ir N. Rouam, vėliau — M. Bishop ir H. Marcos Fraile
      
         Atsakovės pusėje į bylą įstojusi šalis: Europos Komisija, iš pradžių atstovaujama M. Konstantinidis ir D. Gauci, vėliau — M. Konstantinidis, A. Tizzano ir C. Zadra
      
         Dalykas
      
      SESV 268 straipsniu grindžiamas prašymas atlyginti žalą, kurią ieškovas tariamai patyrė dėl to, kad buvo įtrauktas į atitinkamų asmenų ir subjektų sąrašą, pateiktą 2007 m. balandžio 19 d. Tarybos reglamente (EB) Nr. 423/2007 dėl ribojančių priemonių Iranui (OL L 103, 2007, p. 1), 2010 m. spalio 25 d. Tarybos reglamente (ES) Nr. 961/2010 dėl ribojamųjų priemonių Iranui, kuriuo panaikinamas Reglamentas (EB) Nr. 423/2007 (OL L 281, 2010, p. 1) ir 2012 m. kovo 23 d. Tarybos reglamente (ES) Nr. 267/2012 dėl ribojamųjų priemonių Iranui, kuriuo panaikinamas Reglamentas (ES) Nr. 961/2010 (OL L 88, 2012, p. 1).
      
         Rezoliucinė dalis
      
      
                  1.
               
               
                  Atmesti ieškinį.
               
            
                  2.
               
               
                  Bank Saderat plc padengia savo ir Europos Sąjungos Tarybos patirtas bylinėjimosi išlaidas.
               
            
                  3.
               
               
                  Europos Komisija padengia savo bylinėjimosi išlaidas.
               
            
         (1)  OL C 320, 2015 9 28.